wickkiey/tamil-wikipedia-chunked huggingface dataset:
# குருதாஸ் தாஸ்குப்தா

**குருதாஸ் தாஸ்குப்தா** (3 நவம்பர் 1936 - 31 அக்டோபர் 2019) ஓர் இந்திய அரசியல்வாதி மற்றும் இந்திய கம்யூனிஸ்ட் கட்சி தலைவராக இருந்தவர்.
# குருதாஸ் தாஸ்குப்தா

## பிறப்பு , ஆரம்ப வாழ்க்கை

குருதாஸ் தாஸ்குப்தா 1936 ஆம் ஆண்டு நவம்பர் 3 ஆம் தேதியன்று கிழக்கு வங்காளத்தில் பிறந்தார். கல்கத்தாவின் புகழ்மிக்க கல்லூரியான அசுதோஷ்கல்லூரியில் எம்.காம். பட்டம் பெற்றார்.
# குருதாஸ் தாஸ்குப்தா

## பொது வாழ்க்கை

தேசிய அளவில் மாணவர் தலைவராகவும் மேற்குவங்காள ஏஐடியுசி பொதுச் செயலாளராகவும் பின்னர் அகில இந்திய பொதுச் செயலாளராகவும் பணியாற்றினார். இந்திய கம்யூனிஸ்ட் கட்சியின் துணைப் பொதுச் செயலாளராகவும், இறுதியாக அதன் திட்ட ஆணையத் தலைவராகவும் இருந்தார்.இந்திய நாடாளுமன்றத்தின் மாநிலங்களவை மற்றும் மக்களவை ஆகிய இரு அவைகளிலும் சுமார் 25 ஆண்டு காலம் உறுப்பினராக இருந்தார்.
# தமிழ்நாடு துடுப்பாட்டச் சங்கம்

**தமிழ்நாடு துடுப்பாட்ட சங்கம்** (Tamil Nadu Cricket Association**)** என்பது இந்தியா, தமிழ்நாடு மாநிலத்தில் தமிழ்நாடு துடுப்பாட்ட அணிகளின் செயல்பாடுகளைக் கட்டுப்படுத்தும் அமைப்பு ஆகும் . இந்த அமைப்பு இந்தியத் துடுப்பாட்ட கட்டுப்பாட்டு வாரியத்துடன் கீழ் செயல்படுகிறது. ரூபா குருநாத் தமிழ்நாடு துடுப்பாட்ட சங்கத்தின் தலைவராக உள்ளார். டி.என்.சி.ஏ பி.சி.சி.ஐ.யின் நிரந்தர அமைப்புகளில் ஒன்றாகும்  
மாநிலத்தில் ஒழுங்கமைக்கப்பட்ட துடுப்பாட்ட தொடர்கள் 1932 ஆண்டு முதல் மெட்ராஸில் தொடங்கியது. இதனை மெட்ராஸ் துடுப்பாட்ட சங்கத்திற்காக இந்திய துடுப்பாட்ட கூட்டமைப்பு 1932 ஆம் ஆண்டில் ஒரு துடுப்பாட்டப் போட்டியினை நடத்தியது. அதுவே முதல் துடுப்பாட்டத் தொடர் என அறியப்பட்டது. ஐ.சி.எஃப் மற்றும் மெட்ராஸ் துடுப்பாட்ட சங்கங்கள் ஆகிய இரண்டு சங்கங்களும் பெரும்பாலும் எதிர்மறையான நிலைகளை கொண்டிருந்தன, ஒரே நாட்களில் இரு சங்கங்களும் சுயாதீனமாக முக்கியமான போட்டிகளையும் நடத்தின. அந்த சமயங்களில் வேறு எந்த பொழுதுபோக்கும் இல்லாத காரணத்தினால் இது மக்களுக்கு குழப்பத்தை உண்டாக்கியது. பின் இரு சங்கங்களும் இணைந்து மெட்ராஸ் துடுப்பாட்ட சங்கம் என்று ஆனது.  
மெட்ராஸ் துடுப்பாட்ட சங்கம் முறையாக ஏப்ரல் 30, 1935 இல் அமைக்கப்பட்டது. இந்தச் சங்கம் குறுகிய காலத்திலேயே இந்திய துடுப்பாட்ட கட்டுப்பாட்டு வாரியத்துடன் இணைக்கப்பட்டது. துடுப்பாட்ட சங்கம் அந்தந்த மாகாணாத்தில் துடுப்பாட்ட பிரநிதிகளாக இருந்தவர்களை கட்டுப்படுத்தியது.
# தமிழ்நாடு துடுப்பாட்டச் சங்கம்

## உள்ளூர் மைதானம்

- சேப்பாக்கம் துடுப்பாட்ட அரங்கம்
- சேலம் துடுப்பாட்ட அறக்கட்டளை மைதானம்  
1. எம்.ஏ.சிதம்பரம் ஸ்டேடியம் அல்லது சேப்பாக்கம் ஸ்டேடியம் என்பது இந்தியாவின் சென்னையில் உள்ள ஒரு துடுப்பாட்ட மைதானமாகும். இந்த அரங்கம் 1916 ஆம் ஆண்டு நிறுவப்பட்டது, இது நாட்டின் மிகப் பழமையான துடுப்பாட்ட மைதானங்களிலொன்றாகக் கருதப்படுகிறது. பி.சி.சி.ஐ.யின் முன்னாள் தலைவர் எம்.ஏ.சிதம்பரத்தின் பெயரிடப்பட்ட இந்த அரங்கம் முன்பு மெட்ராஸ் துடுப்பாட்ட கிளப் மைதானம் என்று அழைக்கப்பட்டது. இது தமிழ்நாடு துடுப்பாட்ட அணி மற்றும் இந்தியன் பிரீமியர் லீக் அணி சென்னை சூப்பர் கிங்ஸின் சொந்த மைதானமாகும். இந்த அரங்கம் வங்காள விரிகுடாவில் மெரினா கடற்கரையிலிருந்து சில நூறு மீட்டர் தொலைவில் உள்ள சேப்பாக்கத்தில் அமைந்துள்ளது.  
ஜூன் 2009 இல், அரங்கத்தின் புனரமைப்பு பணிகள் 5 175 கோடி (அமெரிக்க $ 26 மில்லியன்) செலவில் மேற்கொள்ளப்பட்டன. I, J, மற்றும் K என நியமிக்கப்பட்ட மூன்று புதிய வலுவூட்டப்பட்ட கான்கிரீட் ஸ்டாண்டுகளை 10,000 பார்வையாளர்கள் மற்றும் 24 விருந்தோம்பல் பெட்டிகளை ஒளிஊடுருவக்கூடிய *PTFE* சவ்வு கூரைகளின் கீழ் நிர்மாணிப்பதாக இந்த திட்டம் இருந்தது. இந்தப்பணிகளை மேற்கொள்ள ஹாப்கின்ஸ் ஆர்கிடெக்ட்ஸ், லண்டன் மற்றும் நடராஜ் & வெங்கட் ஆர்கிடெக்ட்ஸ், சென்னை ஆகியவை தமிழக துடுப்பாட்ட சங்கத்தால் ஒப்பந்தம் செய்யப்பட்டன.  
புதுப்பித்தல் பணி 2011 இல் நிறைவடைந்தது, பழைய அரங்கத்தில் பார்வையைத் தடுக்கும் தூண்களைக் கொண்ட பழைய கூரை மாற்றப்பட்டது. இந்த மைதானத்தில் தற்போது 38,000 பார்வையாளர்களை அமர வைக்க முடியும், இது 42,000 ஆக விரிவுபடுத்தப்படும் எனத்ய் தெரிவிக்கப்பட்டது. இந்த அரங்கின் இருக்கைகள் 36 டிகிரி சாய்வில் உள்ளன.
# தமிழ்நாடு துடுப்பாட்டச் சங்கம்

## தமிழ்நாடு பிரீமியர் லீக்

தமிழக பிரீமியர் லீக்கை **டிஎன்சிஏ** 2016 ஆகஸ்டில் துவக்கியது. 8 அணிகள் இதில் பங்கேற்கின்றன. டி.என்.பி.எல் இன் தொடக்க பதிப்பில் எட்டு அணிகள் இடம்பெற்றன, மொத்தம் 31 போட்டிகள் நடைபெற்றன.
# மலபார் பிரதேசம்

**மலபார் பிரதேசம்** (**Malabar region**) தென்னிந்தியாவின் மேற்கு தொடர்ச்சி மலைத்தொடர் மற்றும் அரபுக் கடலுக்கும் இடைப்பட்ட நிலப்பகுதியில் மலபார் பிரதேசம் அமைந்துள்ளது. கேரளா மாநிலத்தின் கடற்கரை பிரதேசங்களும், தமிழ்நாட்டின் கன்னியாகுமரி மாவட்டம், கர்நாடகா மாநிலத்தின் உடுப்பி மாவட்டம், வட கன்னட மாவட்டம், துளு நாடு மற்றும் குடகு மாவட்டப் பகுதிகளும் மலபார் பிரதேசத்தில் அடங்கும்.  
மேற்கு தொடர்ச்சி மலைத்தொடர் மற்றும் அரபுக் கடலுக்கும் இடைப்பட்ட நிலப்பகுதியில் மலபார் பிரதேசம் அமைந்துள்ளது.
# மலபார் பிரதேசம்

## பெயர்க் காரணம்

*மல-பாரம்* என்ற மலையாள மொழிச் சொல்லிருந்து **மலபார்** என்ற பெயர் தோன்றியது. மலையாளத்தில் *மல* என்பதற்கு மலை என்றும், **பாரம்** என்பதற்கு வாரம் (**மலையடி வாரம்**) என்று பொருளாகும்.
# மலபார் பிரதேசம்

## வரலாறு

இந்தியாவின் தென்மேற்கு கடற்கரைப் பிரதேசத்தில் மேற்கு தொடர்ச்சி மலைத்தொடருக்கும், அரபுக் கடலுக்கும் இடைப்பட்ட கர்நாடகா மற்றும் கேரளா மாநில நிலப்பகுதிகளே மலபார் பிரதேசம் ஆகும். மலபார் பிரதேசம் வடக்கே கோவா முதல் தெற்கே கன்னியாகுமரி மாவட்டம் நீண்டுள்ளது. பண்டைய காலத்தில் மலபார் என்ற சொல் தென்மேற்குக் கடற்கரைப் பிரதேசங்களை குறிக்கப் பயன்பட்டது.  
மலபார் பிரதேசத்தின் பகுதிகளை சேரர்கள் கிபி 12-ஆம் நூற்றாண்டு வரை ஆண்டனர். பின்னர் துளு நாடு
திருவிதாங்கூர் இராச்சியம், கொச்சி இராச்சியம் மற்றும் குடகு இராச்சியத்தினர் ஆண்டனர்.
# மலபார் பிரதேசம்

## புவியியல்

கோவா முதல் கன்னியாகுமரி மாவட்டம் முடிய மலபார் கடற்கரை 845 கி.மீ. (525 மைல்) நீளம் கொண்டது. இதன் மேற்கே அரபுக் கடல், கிழக்கே மேற்கு தொடர்ச்சி மலைத்தொடர்கள் கொண்டது. மலபார் பிரதேசம் தென்மேற்கு பருவ மழை காலத்தில் அதிக மழை பொழிகிறது.
# மலபார் பிரதேசம்

## துறைமுக நகரங்கள்

மலபார் பிரதேசம் பண்டைய காலம் முதல் துறைமுக நகரங்களுக்கு பெயர் பெற்றது. அவைகளில் புகழ்பெற்றது புது மங்களூர் துறைமுகம், கோழிக்கோடு, கொச்சி, கண்ணூர் மற்றும் விழிஞ்சம் ஆகும். முன்னர் மலபார் பகுதியில் யூதர்கள் இருந்தனர். தற்போது இந்துக்களுடன் மாப்பிளா சிரியாக் கிறித்துவர்கள் மற்றும்
இசுலாமியர்கள் வாழ்கின்றனர்.
# மலபார் பிரதேசம்

## மலபார் மாவட்டம்

மலபார் மாவட்டப் பகுதிகள்]]  
பிரித்தானிய இந்தியாவின் மாகாணங்களில் ஒன்றான சென்னை மாகாணத்தின் ஒரு மாவட்டமாக மலபார் மாவட்டம் விளங்கியது. இம்மாவட்டம் தற்கால வடக்கு கேரளா பகுதிகளையும், கர்நாடகாவின் மங்களூர், உடுப்பி மாவட்டம், வட கன்னட மாவட்டம் உள்ளிட்ட கடற்கரை பிரதேசங்களையும் கொண்டது. மலபார் மாவட்டத்தின் தலைமையிடமாக கோழிக்கோடு விளங்கியது. மிளகு வேளாண்மைக்கு மலபார் மாவட்டம் புகழ்பெற்றது. மலபார் மாவட்டத்தை வடக்கு மலபார் என்றும், தெற்கு மலபார் என்றும் இரண்டாகப் பிரிப்பர். வடக்கு மலபார் பகுதி தற்கால காசர்கோடு மாவட்டம், கண்ணூர் மாவட்டம் வயநாடு மாவட்டத்தின் மன்னந்தாவடி வட்டம் மற்றும் கோழிக்கோடு மாவட்டத்தின் வட்டக்கரை மற்றும் கோயிலாண்டி வட்டங்களைக் கொண்டது. தெற்கு மலபார் பகுதியில் பாலக்காடு மாவட்டம், திருசூர் மாவட்டத்தின் சவக்காடு வட்டம் மற்றும் மலப்புறம் மாவட்டத்தின் எரநாடு வட்டங்களும் கொண்டது.
# மலபார் பிரதேசம்

## நவீன வரலாறு

ஆங்கிலேய-மைசூர்ப் போர்களுக்குப் பின்னர் மலபார் பிரதேசம் பிரித்தானிய இந்தியாவின் சென்னை மாகாணத்தின் மலபார் மாவட்டம் என்ற பெயரில் இயங்கியது. இந்திய விடுதலைக்குப் பின்னர் 1 நவம்பர் 1956-இல் இந்தியாவை மொழிவாரி மாநிலங்களாகப் பிரிக்கும் போது, மலபார் பிரதேசத்தின் மலபார் மாவட்டத்தை கேரளா மாநிலத்துடனும் மற்றும் வடகன்னட மாவட்டம் மற்றும் உடுப்பி மாவட்டம் ஆகியவைகளை
கர்நாடகா மாநிலத்துடன் இணைக்கப்பட்டது.
# மலபார் பிரதேசம்

## சுற்றுலாத் தலங்கள்

- வயநாடு வனவிலங்கு காப்பகம்
- அமைதிப்பள்ளத்தாக்கு தேசியப் பூங்கா
# மலபார் பிரதேசம்

## கலை

- தெய்யம்
# மலபார் பிரதேசம்

## இதனையும் காண்க

- தென்னிந்தியாவின் புவியியல்
- மலபார் மாவட்டம்
- மலபார் கடற்கரை
- திருவிதாங்கூர்
# சோபனா விக்னேஷ்

முனைவர் **சோபனா விக்னேஷ்** (*Shobana Vignesh*) கருநாடக சங்கீத பாடகர். இவர் பெரும்பாலும் தெய்வீக பாடல்களைப் பாடுபவர். மகாநதி திரைப்படத்தில் நடித்ததால் இவர் 'மகாநதி' சோபனா என்றும் அறிப்படுகிறார்.
# சோபனா விக்னேஷ்

## ஆரம்ப வாழ்க்கை

சோபனா அவர்கள் கும்பகோணத்தில் என். குமார் மற்றும் ரேவதி தம்பதியருக்கு பிறந்தார். பின்னர் சென்னையில் வளர்ந்தார். சங்கீத பாரம்பரியத்தில் இருந்து வரும் சோபனா, தனது ஐந்து வயது முதல் சங்கீதம் கற்க ஆரம்பித்தார். திருமணம் ஆன பின்பு சில வருடங்கள் அமெரிக்காவில் வசித்து வந்தார்.
# சோபனா விக்னேஷ்

## திரைப்படத்தில் அறிமுகம்

கமல்ஹாசன் நடித்த மகாநதி திரைப்படத்தில் தனது 12ஆம் வயதில் கமல்ஹாசனின் மகளாக நடித்து திரையுலகில் அறிமுகமானார். அப்படத்தில் *ஸ்ரீ ரங்க ரங்க நாதனின் பாதம்* என்னும் பாடலை இளையராஜா அவர்களின் இசையில் பாடினார்.
# சோபனா விக்னேஷ்

## படிப்பு

தனது திருமனத்திற்கு பிறகு அவர் அன்னை தெரசா பல்கலைகழக்கதில் இருந்து 2011 ஆம் ஆண்டு முனைவர் பட்டம் பெற்றார். 'சென்னையில் திருவையாறு', 'மார்கழி மகோத்சவம்' போன்ற நிகழ்ச்சிகளிலும் தோன்றி பாடுகிறார். சென்னையில் உள்ள 'ஸ்ரீ கிருஷ்ண கான சபா', 'நாரத கான சபா', 'தியாகராய பிரம்ம கான சபா' முதலிய சபாக்களில் அடிக்கடி பாடுகிறார். தனது 12ஆம் வயதில் முதல் திரைப்பட பாடல் பாடிய பின்னர், அதே வருடத்தில் ஒரு இசைத் தொகுப்பையும் பாடி வெளியிட்டார். பின்னர் பல நூறு பாடல்களைப் பாடி இசைத் தடத்தை வெளியிட்டுள்ளார்.
# சோபனா விக்னேஷ்

## திரைப்பின்னணிப் பாடல்

பல திரைப்படப் பாடல்களுக்கு பின்னணி பாடியுள்ளார். மகாநதி (தமிழ்), மகாநதி (தெலுங்கு), அரவிந்தன், புண்ணியவதி, கண்ணெதிரே தோன்றினாள், அழகான நாட்கள், கனவே கலையாதே முதலிய படங்களுக்கு பின்னணிப் பாடல் பாடியுள்ளார்.
# சோபனா விக்னேஷ்

## எழுத்து

சோபனா அவர்கள் பல தொகுப்பு நூல்கள் மற்றும் கல்வி சார்ந்த நாளிதழில் கட்டுரைகள் எழுதியுள்ளார். 'கட்டுரைக் கொத்து' என்னும் நூலில் 'இசை எல்லைகளைக் கடந்தது' என்னும் கட்டுரையை எழுதியுள்ளார்.
# சோபனா விக்னேஷ்

## விருதுகள்

- தமிழக அரசின் கலை மற்றும் பண்பாட்டுத் துறையின் கீழ் வரும் தமிழ்நாடு இயல் இசை நாடக மன்றம் சார்பில் நடத்தப்பட்ட விழாவில் 2011 முதல் 2018 வரையிலான காலகட்டத்திற்காக *கலைமாமணி விருது* அக்டோபர் 14, 2019 ஆம் நாள் சோபனா அவர்களுக்கு வழங்கப்பட்டது. இவ்விருது இவருக்கு 2012 ஆம் ஆண்டுக்கு குரலிசை பிரிவின் கீழ் வழங்கப்பட்டது.
- *இசைச் செல்வம்* - முத்தமிழ் பேரவை, சென்னை, மே 2015
- *தமிழ் இசைப் பேரொலி* - நியூயார்க் தமிழ்ச் சங்கம், ஏப்ரல் 2014
- *தனிக் கலைஞர் விருது* - மாரிலேடன் மாநில கலைக் குழு, ஐக்கிய அமெரிக்கா
# சோபனா விக்னேஷ்

## சமூக சேவை

இந்தியா, மலேசியா, ஐக்கிய அமெரிக்க முதலிய நாடுகளில் பல அரசு சாரா சமூக நிறவனங்களுடன் பணியாற்றுகிறார். அந்நிறுவனங்களுக்காக நிதி திரட்டும் விதமாக இசைக் கச்சேரிகள் மற்றும் ஆண்டு விழா கச்சேரிகள் செய்து கொடுத்துள்ளார். இந்தியாவில் அரவிந்த் கண் மருத்துவமணை மற்றும் வலிப்பு சம்பந்தமாக பாதிக்கப்பட்ட குழுந்தைகளுக்காக இசை கச்சேரிகள் நடத்தி கொடுத்துள்ளார்.
# சென்னை மாகாண வரலாறு

**மதராஸ் ராஜதானி** ( **மதராஸ் மாகாணம்** என்றும் அழைக்கப்பட்டது மற்றும் அதிகாரப்பூர்வமாக **செயின்ட் ஜார்ஜ் கோட்டை ராஜதானி** என்றும் அழைக்கப்பட்டது), இது பிரித்தானிய இந்தியாவின் நிர்வாக துணைப்பிரிவு (ராஜதானி)]] ஆகும். சென்னை ராஜதானியானது இன்றைய தென்னிந்தியாவின் பெரும்பகுதியை உள்ளடக்கியதாக அதாவது இன்றைய இந்திய மாநிலப் பகுதிகளான தமிழ்நாடு, வட கேரளப் பகுதியான மலபார் பிராந்தியம், இலட்சத்தீவுகள், ஆந்திரப் பிரதேசத்தின் கடற்கரை ஆந்திரா மற்றும் இராயலசீமை பகுதிகள், ஒரிசாவின் பெர்காம்பூர் மற்றும் கஞ்சம் மாவட்டங்கள் மற்றும் கர்நாடகத்தின் பெல்லாரி, தெற்கு கன்னடம் மாவட்டம் மற்றும் உடுப்பி மாவட்டங்கள் போன்றவை உள்ளடக்கியதாக இருந்தது. ராஜதானியியன் தலைநகராக **மதராஸ்** (இப்போது சென்னை என்று அழைக்கப்படுகிறது) இருந்தது.
முகமது அலி கான் வாலாஜாவுடன் மதராஸ் இராணுவத்தை நிறுவிய ஸ்டிங்கர் லாரன்ஸ் ]]
# ஜெய்சல்மேர் போர் அருங்காட்சியகம், ராஜஸ்தான்

**ஜெய்சல்மேர் போர் அருங்காட்சியகம்** அமைக்கும் திட்டம் ஏ.வி.எஸ்.எம்., வி.எஸ்.எம்., பொது அதிகாரி கமாண்டிங், டெசர்ட் கார்ப்ஸ் பிரிவைச் சேர்ந்த லெப்டினன்ட் ஜெனரல் பாபி மேத்யூஸ்,என்பவரால் சிந்திக்கப்பட்டு, இந்திய ராணுவத்தின் டெசர்ட் கார்ப்ஸ் எனப்படும் பாலைவனப் படைப் பிரிவினரால் கட்டப்பட்டது.  
இது ஆகஸ்ட் 24, 2015 ஆம் நாளன்று, அசோக் சிங், பி.வி.எஸ்.எம், ஏ.வி.எஸ்.எம், எஸ்.எம்., வி.எஸ்.எம், ஏ.டி.சி, இந்திய ராணுவத்தின் தெற்கு கட்டளைப் பிரிவுத் தளபதி, பொது அதிகாரி என்பவருக்கு அர்ப்பணிக்கப்பட்டது. இந்த அருங்காட்சியகத்தில் 1965 மற்றும் 1971 ஆம் ஆண்டுகளில் மேற்கொள்ளப்பட்ட நடவடிக்கைகளின் போது கைப்பற்றப்பட்ட மற்றும் வாகனங்கள் மற்றும் உபகரணங்கள் காட்சிப்படுத்தப்பட்டுள்ளன. **ஜே.டபிள்யு.எம்** என பிரபலமாக அறியப்பட்ட ஜெய்சால்மர் போர் அருங்காட்சியகத்தில், பரம் வீர் சக்ரா மற்றும் மகா வீர் சக்ரா துணி விருது வென்றவர்கள், இரண்டு பெரிய தகவல் காட்சி அரங்குகள் - இந்தியன் ஆர்மி ஹால் மற்றும் லாங்கேவாலா ஹால், ஆடியோ விஷுவல் அறை, ஒரு நினைவு பரிசு கடை மற்றும் ஒரு சிற்றுண்டிச்சாலை. லாங்கேவாலா போரின்போது எதிரி தொட்டி நெடுவரிசைகளை அழித்த இந்திய விமானப்படையின் ஹண்டர் விமானமும் காட்சிக்கு வைக்கப்பட்டுள்ளது.  
ஜெய்சல்மேர் போர் அருங்காட்சியகம் ஜெய்சல்மேர் - ஜோத்பூர் நெடுஞ்சாலையில் ஜெய்சல்மேரிலிருந்து 10 கி.மீ.தொலைவில் அமைந்துள்ளது. இந்த அருங்காட்சியகம் 1965 ஆம் ஆண்டில் நடைபெற்ற இந்திய பாகிஸ்தான் போரின் பொன் விழாக் கொண்டாட்டத்தின் போது திறந்து வைக்கப்பட்டது.
# ஜெய்சல்மேர் போர் அருங்காட்சியகம், ராஜஸ்தான்

## கருத்துரு

ஜெய்சல்மேர் போர் அருங்காட்சியகத்திற்கான கருத்துரு இந்தியாவின் வளமான இராணுவ வரலாற்றைக் காண்பிப்பதும், கடந்த காலங்களில் நிகழ்ந்ததை உள்ளது உள்ளபடி காண்பிப்பதும் ஆகும். ஜெய்சல்மேர் போர் அருங்காட்சியகம் பொதுவாக இந்திய இராணுவத்தின் வீரர்களின், குறிப்பாக இந்திய ஆயுதப்படைகளின் வீரர்களின் தியாகத்தைப் பற்றி மக்களிடையே அதிக விழிப்புணர்வை ஊக்குவிப்பதை நோக்கமாகக் கொண்டு அமைந்துள்ளது.
# ஜெய்சல்மேர் போர் அருங்காட்சியகம், ராஜஸ்தான்

## கால வரிசை

ராஜஸ்தான் மாநிலத்தில் ஜெய்சால்மரில் ஒரு போர் அருங்காட்சியகத்தை நிறுவுவதற்கான யோசனையை இந்தியாவின் இராணுவ வரலாறு மற்றும் போர்க்கால அனுபவங்களை வெளியுலகிற்குக் கொணரும் எண்ணத்தில் நோக்கில் லெப்டினன்ட் ஜெனரல் பாபி மேத்யூஸ், ஏ.வி.எஸ்.எம், வி.எஸ்.எம்., பொது அதிகாரி கமாண்டிங், கோனார்க் கார்ப்ஸ் முதன்முதலாக முன்வைத்தார். ஜெய்சல்மேர் மாவட்டம் அதன் வளமான தற்காப்பு மரபுகளுக்காகவும், 1971 ஆம் ஆண்டில் அங்கு நடைபெற்ற புகழ்பெற்ற லாங்கேவாலா போர் உள்ளிட்ட பல போர்களுக்கு சாட்சியாகவும் அமைந்த ஊராகும். எனவே அந்த ஊர் இந்த அருங்காட்சியகத்தை அமைப்பதற்காகத் தேர்ந்தெடுக்கப்பட்டது. அருங்காட்சியகப் பணி அமைப்பதற்காக அடிப்படைப் பணிகள் மேற்கொள்ளும்போது அவ்விடமானது தட்டையாக, தரிசு நிலமாக இருந்ததை அறியமுடிந்தது. அவ்விடமானது ஜெய்சல்மேர் இராணுவ நிலைய வளாகத்திற்குள் அமைய வேண்டியிருந்தது. பின்னர் லெப்டினன்ட் மேத்யூஸின் வழிகாட்டுதலின் கீழ் இந்திய இராணுவத்தின் பாலைவனப் படைப் பிரிவினர் அப்பணியை மேற்கொண்டனர்.
# ஜெய்சல்மேர் போர் அருங்காட்சியகம், ராஜஸ்தான்

## லாங்கேவாலா அரங்கம்

இந்த அரங்கில் 1971 ஆம் ஆண்டு டிசம்பர் 4 ஆம் தேதி இரவு நடந்த நிலையில் லாங்கேவாலா போரின் நிகழ்வுகள் உள்ளது உள்ளபடி சித்தரிக்கப்பட்டுள்ளது. 1971 ஆம் ஆண்டு நடைபெற்ற இந்தோ-பாக் போரின் போது கிழக்கு மற்றும் மேற்குப் பிரிவுகளில் இந்திய இராணுவம் மேற்கொண்ட ராணுவ நடவடிக்கைகளும் அங்கு காட்சிப்படுத்தப்பட்டுள்ளது. சென்ட்ரல் ஃபோயரில் 106 எம்எம் ஆர்.சி.எல். துப்பாக்கி காட்சிப்படுத்தப்பட்டுள்ளது. லாங்கேவாலா போரின்போது ஆரம்ப கவசத் தாக்குதலை எதிர்கொண்டு நிறுத்தியதில் அது முக்கியமான பங்கு வகித்தது என்பது குறிப்பிடத்தக்கதாகும்.
# ஜெய்சல்மேர் போர் அருங்காட்சியகம், ராஜஸ்தான்

## இந்திய ராணுவ அரங்கம்

இந்திய இராணுவ அரங்கம் எனப்படுகின்ற காட்சிக்கூடத்தில் மண்டபம் 1947-48, 1965 மற்றும் 1999 (கார்கில்) ஆகிய ஆண்டுகளில் நடைபெற்ற போர்களை எடுத்துக் காட்டுகிறது. பல்வேறு போர்களின் போது இந்திய இராணுவத்தால் கைப்பற்றப்பட்ட ஆயுதங்கள் மற்றும் வெடிமருந்துகள் மற்றும் பல போர்களில் பயன்படுத்தப்பட்ட போர்க் கருவிகளும் இந்த மண்டபத்தில் காட்சிக்கு வைக்கப்பட்டுள்ளன. தேசிய வளர்ச்சி, பேரிடர் நிவாரணம் மற்றும் சமூக அமைப்புகளுக்கு உதவி என்ற பல நிலைகளில் இந்திய இராணுவத்தினர் ஆற்றி வருகின்றபங்கின் பல்வேறு அம்சங்கள் இந்திய ராணுவ மண்டபத்தில் நன்கு ஆவணப்படுத்தப்பட்டுள்ளன.
# ஜெய்சல்மேர் போர் அருங்காட்சியகம், ராஜஸ்தான்

## வரவேற்பு

உள்ளூர் மக்களிடமும், ஊடகங்களிடமும் இந்த அருங்காட்சியகத்திற்கு நல்ல வரவேற்பு உள்ளது. இந்த அருங்காட்சியகம் ஆண்டு முழுவதும் காட்சிக்குத் திறந்து வைக்கப்பட்டிருக்கும். அருங்காட்சியகத்திற்கான நுழைவுக்கட்டணம் எதுவுமில்லை. அங்கு வெளியிடப்படுகின்ற ஓர் ஆவணப் படத்திற்காக சிறிய அளவிலான தொகையை கட்டணமாக வசூலிக்கின்றனர். இந்த அருங்காட்சியக வளாகத்தில் ஒரு சிற்றுண்டிச்சாலை உள்ளது. ஊர்திகளை நிறுத்தி வைப்பதற்காக ஒரு பெரிய பார்க்கிங் வசதி உள்ளது.
# தொல்பொருள் அருங்காட்சியகம், திருச்சூர்

**தொல்பொருள் அருங்காட்சியகம்** இந்தியாவின் கேரள மாநிலத்தின் திருச்சூர் நகரில் அமைந்துள்ள ஒரு கலை மற்றும் தொல்பொருள் அருங்காட்சியகம் ஆகும். இந்த அருங்காட்சியகம் திருச்சூர் மிருகக்காட்சிசாலை வளாகத்தில் அமைந்துள்ளது.
# தொல்பொருள் அருங்காட்சியகம், திருச்சூர்

## வரலாறு

திருச்சூரில் தொல்பொருள் அருங்காட்சியகம் அமைந்துள்ள கட்டடம் கொல்லங்கோடு மன்னரால் அவருடைய மகளுக்காக 1904ஆம் ஆண்டில் கட்டப்பட்ட கட்டடமாகும். பண்பாடு, சமயம், நிகழ்த்துகலை, கட்டடக்கலை, இலக்கியம் உள்ளிட்ட மாநிலத்தின் பல பொருண்மைக் கூறுகளை வெளிப்படுத்துகின்ற பல சிறப்புகளை இந்த அருங்காட்சியகத்தில் உள்ள காட்சிப்பொருள்கள் கொண்டு அமைந்துள்ளன.இந்த அருங்காட்சியகத்தில் காட்சிப்படுத்தப்பட்டுள்ள சிற்பங்கள் மற்றும் அங்கு காணப்படுகின்ற ஓவியங்களின் மூலம் அவற்றை வெளிப்படுத்துகின்றன. தொல்லியலாளர்கள் இந்த அருங்காட்சியகத்தை இந்தியாவில் உள்ள அருங்காட்சியங்களில் முக்கியமான ஒன்றாகவும், கலைப்பொருள்களின் அணுக்கம் சிறப்பாக உள்ளதாகவும், அவற்றின் அமைப்பும் வகைப்பாடும் உணர்த்துவதாகக் கருதுகின்றனர்.கொச்சின் அரசின் நிர்வாகத்தின்கீழ் 1938 ஆம் ஆண்டில் இந்த தொல்பொருள் அருங்காட்சியகம் ஸ்ரீ முலாம் சித்ராசலா (பட தொகுப்பு) என்ற பெயரில் தொடங்கப்பட்டது. காட்சிக்கூடமானது திரிசூர் நகரத்தில் உள்ள திருச்சூர் டவுன் ஹாலின் பால்கனியில் தொடங்கி வைக்கப்பட்டது. பின்னர் அத்துடன் ஒரு தொல் பொருள் காட்சிக்கூடம் 1948 ஆம் ஆண்டில் இணைக்கப்பட்டது. 1975 ஆம் ஆண்டில், தொல்லியல் துறை திருச்சூர் நகரத்தில் உள்ள செம்புகா என்ற ஒரு இடத்தில் ஒரு கட்டிடத்தை வாங்கியது. அதன் பின்னர் தொல்பொருள் மற்றும் படக்காட்சிக் கூடங்கள் 1975 ஆம் ஆண்டில் அந்த புதிய கட்டிடத்திற்கு மாற்றப்பட்டது. அதற்கு திருச்சூர் தொல்பொருள் அருங்காட்சியகம் என்று பெயரிடப்பட்டது.
# தொல்பொருள் அருங்காட்சியகம், திருச்சூர்

## சேகரிப்புகள்

இந்த அருங்காட்சியகத்தில் புகழ்பெற்ற மற்றும் புகழ்பெற்ற நபர்களின் முழு உருவச் சிலைகள், பழங்கால கோவில்களின் மாதிரிகள், நினைவுச்சின்னங்கள், உலர்ந்த பனை ஓலைகளில் எழுதப்பட்ட கையெழுத்துப் பிரதிகள், மண் பானைகளைக் கொண்ட பெருங்கற்காலத்தைச் சேர்ந்த மண் பானைகள் உள்ளிட்ட சேகரிப்புப் பொருள்கள், (நன்னங்கடி) கருப்பு மற்றும் சிவப்பு கற்கள், ஆகியவை காட்சிப்படுத்தப்பட்டு உள்ளன. மேலும் சிந்து சமவெளி நாகரிகம் மற்றும் ஹரப்பா போன்ற இடங்களில் அகழ்வாராய்ச்சி செய்யப்பட்டபோது கண்டுபிடிக்கப்பட்ட கற்காலக் கருவிகள் உள்ளன. செராமன் பரம்பு (கொடுங்கல்லூர்) என்னுமிடத்தில் அகழ்வாராய்ச்சியின்போது எடுக்கப்பட்ட பொருள்கள், 10 ஆம் நூற்றாண்டு முதல் 7 ஆம் நூற்றாண்டு வரையுள்ள காலத்தைச் சேர்ந்த கல் சிற்பங்கள், 12 ஆம் நூற்றாண்டு முதல் 18 ஆம் நூற்றாண்டு வரை காலத்தைச் சேர்ந்த வெண்கல சிற்பங்கள் ஆகியவையும் இங்கு உள்ளன. இந்த அருங்காட்சியக்ததில் திருச்சூர் மாவட்டம், வயநாடு மாவட்டம் மற்றும் பாலக்காடு மாவட்டத்தில் இருந்து கொண்டு வரப்பட்ட கலைப்பொருட்களும் காட்சிப்படுத்தப்பட்டுள்ளன.
# தொல்பொருள் அருங்காட்சியகம், திருச்சூர்

## பார்வையாளர் நேரம்

இந்த அருங்காட்சியகமானது திங்கள் மற்றும் தேசிய விடுமுறை நாட்கள் தவிர அனைத்து நாட்களிலும் காலை 10.00 மணி முதல் மாலை 5.00 மணி வரை பார்வையாளர்களுக்காகத் திறந்துவைக்கப்பட்டிருக்கும். பார்வையிட சிறந்த மாதங்கள் செப்டம்பர் முதல் மார்ச் வரை ஆகும். அருகிலுள்ள விமான நிலையம் கொச்சின் சர்வதேச விமான நிலையம் மற்றும் காலிகட் ரயில் நிலையிம் ஆகியவை ஆகும். அருகில் உள்ள ரயில் நிலையம் திருச்சூர் ரயில் நிலையம் ஆகும்.திருச்சூர் நகரிலிருந்தும், திருச்சூர் ரயில் நிலையத்திலிருந்தும் 2 கி.மீ. தொலைவில் இந்த அருங்காட்சியகம் உள்ளது. ஐந்து நிமிடத்திற்குள் ஆட்டோவில் வந்து சேர்ந்து விடும் வசதி உள்ளது.
# ஓடில்லா நத்தை

**ஓடில்லா நத்தை**(அ) **தரைவாழ் ஓடில்லா நத்தை**, என்பது ஓடில்லாத தரை வாழ் மெல்லுடலி தொகுதியைச் சேர்ந்த வயிற்றுக்காலி ஆகும். ஓடில்லா நத்தை என்பது முற்றாக ஓடில்லாத, ஓடு குறைக்கப்பட்ட நத்தைகளையும் குறிக்கும்.
# ஓடில்லா நத்தை

## பாகுபாடு

பல்மோனாட்டா(Pulmonata) இல் அடக்கும் ஆறு வகுப்புகளில் ஒன்சிடியேசியே (Onchidiacea) மற்றும் சோலியோலீஃபேரா(Soleolifera) ஆகியவை தனியே ஓடில்லா நத்தைகளை அடக்கும். மற்றைய குடும்பமான சிக்முரேத்திரா (Sigmurethra) ஓடில்லா நத்தைகளுடன் நத்தைகளையும் உள்ளடக்கும்.
# ஓடில்லா நத்தை

## விபரிப்பு

ஓடில்லா நத்தையின் புறத்தோற்ற உடற்கூறுகள் :  
**உணர்கொம்புகள்**
சுவாசப்பைக்குரிய தரைவாழ் வயிற்றுக் காலிகளான தரைக்குரிய ஓடில்லா நத்தைகள் இரண்டு சோடி உணர்கொம்புகளை தலையில் கொண்டிருக்கும். மேலே உள்ள உணர்கொம்பு ஒளிக்கு உணர்திறன் கொண்டது. அதன் அடியில் கட்புள்ளி காணப்படும். கீழாகக் காணப்படும் ஊணர் கொம்பு மண நுகர்ச்சிகுரியது. இரண்டு உணர்கொம்புகளையும் உள்ளிளுக்கும் தன்மை காணப்படும்.  
**மேற்கவசம்**
ஓடில்லா நத்தையின் மேலே தலைக்குப் பின்னாக சேணத்தை போன்ற வடிவத்தில் மேற்கவசம் காணப்படும். இதற்குக் கீழாக பிறப்புறுப்பு மற்றும் குதம் காணப்படும். ஒரு பக்கமாக பொதுவாக வலது புறமாக சுவாச உறுப்பு (துளை) காணப்படும்.  
**வால்**
மேற்கவசத்திற்குப் பின்னான பாகங்கள் வால் எனப்படும்.  
**ஏரா**
சில இனங்களில் (எ.கா:Tandonia budapestensis) வாலின் நடுவிலிருந்து முதுகின் மேலாக உயரமான பகுதி காணப்படும். இது ஏரா எனப்படும்.  
**பாதம்**
ஓடில்லா நத்தையின் தட்டையான கீழ்ப்பாகம் 'பாதம்' எனப்படும். மற்றைய குடற்காலிகளைப் போலவே ஓடில்லா நத்தையும் பாதத்தின் கீழாகக் காணப்படும் தசைகளின் சுருக்கம் காரணமான சந்தம் பொருந்திய அசைவின் மூலம் இடம் பெயரும். ஏக காலத்தில் சுரக்கப்படும் சளியத்தின் மூலம் பாத இழையங்களுக்கு சேதம் ஏற்படாத வகையில் பயணிக்கும்.
# ஓடில்லா நத்தை

## உடற்றொழிலியல்

ஓடில்லா நத்தைகளின் உடல் பெரும்பாலும் நீரைக் கொண்டிருக்கும்,ஓடு முழுமையற்றுக் காணப்படும் அதன் மென்மையான உடல் உலர்வைத் தடுக்கும். தப்பிவாழ்தலுக்காக பாதுகாப்புச் சளியப் பதார்த்தத்தை உருவாக்கும். பெரும்பாலுமான குலவகைகள் மழை பெய்த பின்னர் நிலம் ஈரலிப்படைவதால் செயல் திறன் மிக்கதாக மாறும். உலர்வான காலங்களில் மறைப்பான இடங்களான மரப்பட்டை, விழுந்த மரக்கிளை, குன்றுகள், ஏனைய ஈரலிப்பான இடங்களில் உடலை வைத்துக் கொண்டிருக்கும். ஓடில்லா நத்தை இனச்சேர்க்கை ஒன்றை ஏற்படுத்தும்போது ஒன்றை ஒன்று சுற்றிக் கொள்ளும். இதன் போது நீட்டிகொண்டிருக்கும் பாலுறுப்பு மூலம் விந்து பரிமாறப்படும். சில நாட்களின் பின்னர் ஏறக்குறைய 30 முட்டைகள் வீதம் தரையில் குழியிட்டு அல்லது மறைவான இடத்தில் இடும்.
# ஓடில்லா நத்தை

## சூழலியல்

ஓடில்லா நத்தைகள் பிரிகையுறும் தாவரங்களையும் பூஞ்சணங்களையும்உண்பதால் சூழலியல் முக்கியத்துவம் உடையது.
# பைகா மக்கள்

**பைகா மக்கள்** (Baiga tribe) இவர்கள் மத்திய இந்தியாவில் அமைந்துள்ள மாநிலங்களான மத்தியப் பிரதேசம், உத்தரப் பிரதேசம், சத்தீசுகர், மற்றும் சார்க்கண்ட் போன்றவற்றில் வாழும் பழங்குடி இனத்தைச் சார்ந்த மூத்தகுடி மக்களாவார்கள். மத்தியப் பிரதேசம் மாநிலத்தில் பாலாகாட் மாவட்டத்திலும், மண்டலா மாவட்டத்திலும் அதிகமாக வாழுகிறார்கள்.
இம்மக்களுக்குள்ளேயே 6 வெவ்வேறுவகையான பிரிவுகள் காணப்படுகிறது.
# பைகா மக்கள்

## விளக்கம்

பைகா இன மக்கள் உத்தரபிரதேசத்தில் பெரும்பான்மையானவ்ர்கள் பழங்குடியினராக சேர்க்கப்பட்டுள்ளார்கள். மேலும் 2011 ஆம் ஆண்டு மக்கள் தொகைகணக்கெடுப்பின்படி 17,387 பேர் வாழுவதாக கணக்கிடப்பட்டுள்ளது. உத்தரபிரதேசத்தின் சோன்பத்ரா மாவட்டத்தில் ஒரு பட்டியலிலும், மத்திய பிரதேசம் மாநிலத்தில் ஒரு பட்டியலிலும் சேர்க்கப்பட்டுள்ளார்கள்.
# பைகா மக்கள்

## வாழ்க்கை முறை

இவர்கள் தங்களின் நிலத்தை உழவு செய்யும் பழக்கம் இல்லாதவர்களாக உள்ளார்கள். நிலத்தை உழவு இயந்திரம் கொண்டு உழுவது பாவம் என்று கூறுகிறார்கள். நிலத்தை உழவு செய்தால் நிலம் பலவீனமடைந்து விடும். என்கிறார்கள். இதன் காரணமாக இவர்கள் சாகுபடி மாற்றம் (Shifting cultivation) என்ற முறையில் சாகுபடி செய்கிறார்கள்.
# பைகா மக்கள்

## கலாச்சாரம்

### மொழி

இவர்கள் திராவிட மொழி சார்ந்த ஆசுத்ரோ-ஆசிய மொழிக் குடும்பத்தில் உட்பிரிவான கோண்டி மொழியைப் பேசுகிறார்கள்.
# பைகா மக்கள்

## இதனையும் காண்க

- இந்தியாவின் பட்டியலிடப்பட்ட பழங்குடிகள்
=
# பெரிய ஜிம்பாப்வே

**பெரிய ஜிம்பாப்வே** என்பது ஜிம்பாப்வேயின் தென்கிழக்கு மலைகளில் முடிரிக்வே ஏரி மற்றும் மஸ்விங்கோ நகரத்திற்கு அருகிலுள்ள ஒரு பாழடைந்த நகரம் ஆகும். இது நாட்டின் பிற்பகுதியில் இரும்பு யுகத்தின் போது ஜிம்பாப்வே இராச்சியத்தின் தலைநகராக இருந்தது. நகரத்தின் கட்டுமானம் 11 ஆம் நூற்றாண்டில் தொடங்கி 15 ஆம் நூற்றாண்டில் கைவிடப்படும் வரை தொடர்ந்தது. இந்த மாளிகைகள் மூதாதையர் ஷோனாவால் அமைக்கப்பட்டன. கல்லால் ஆன இந்த நகரம் 7.22 சதுர கிலோமீட்டர் (1,780 ஏக்கர்) பரப்பளவில் உள்ளது, அதன் உச்சத்தில், இந்த நகரம் 18,000 மக்கள் வரை மக்கள் தொகையை கொண்டு இருந்திருக்கலாம். இது யுனெஸ்கோவால் உலக பாரம்பரிய தளமாக அங்கீகரிக்கப்பட்டுள்ளது.
# பெரிய ஜிம்பாப்வே

## வரலாறு

கிரேட் ஜிம்பாப்வே உள்ளூர் மன்னருக்கு அரச அரண்மனையாக பணியாற்றியதாக நம்பப்படுகிறது. எனவே, இது அரசியல் அதிகாரத்தின் இடமாக பயன்படுத்தப்பட்டிருக்கும். இந்த மாளிகையின் மிக முக்கியமான அம்சங்களில் அதன் சுவர்கள் இருந்தன, அவற்றில் சில ஐந்து மீட்டர் உயரத்திற்கு மேல் இருந்தன. இவை காரைகள் (உலர்ந்த கல்) இல்லாமல் கட்டப்பட்டன. இறுதியில், நகரம் கைவிடப்பட்டு அழிந்து போனது. கிரேட் ஜிம்பாப்வே இடிபாடுகள் பற்றி முதன்முதலில் எழுதப்பட்ட குறிப்பு 1531 ஆம் ஆண்டில் நவீன மொசாம்பிக் கடற்கரையில் சோபாலாவின் போர்த்துகீசிய படைப்பிரிவின் கேப்டன் விசென்ட் பெகாடோ என்பவரால் சிம்பாவோ என பதிவு செய்யப்பட்டது.  
ஐரோப்பியர்களின் முதல் உறுதிப்படுத்தப்பட்ட வருகைகள் 19 ஆம் நூற்றாண்டின் பிற்பகுதியில் நடந்தது. இந்த தளத்தின் விசாரணைகள் 1871 இல் தொடங்கின. பின்னர், இந்த நினைவுச்சின்னம் தொல்பொருள் உலகில் சர்ச்சைக்குரியதாக இருந்தது, ரோடீசியா அரசாங்கத்தால் தொல்பொருள் ஆராய்ச்சியாளர்களுக்கு அரசியல் அழுத்தம் கொடுக்கப்பட்டது. கிரேட் ஜிம்பாப்வே பின்னர் ஜிம்பாப்வே அரசாங்கத்தால் ஒரு தேசிய நினைவுச்சின்னமாக ஏற்றுக்கொள்ளப்பட்டது, மேலும் நவீன சுதந்திர அரசு அதற்கு பெயரிடப்பட்டது. கிரேட் என்ற சொல் இந்த தளத்தை பல நூற்றுக்கணக்கான சிறிய இடிபாடுகளிலிருந்து வேறுபடுத்துகிறது, இப்போது இது "ஜிம்பாப்வேஸ்" என்று அழைக்கப்படுகிறது, இது ஜிம்பாப்வே ஹைவெல்ட் முழுவதும் பரவியுள்ளது. ஆப்பிரிக்காவின் தெற்குப் பகுதிகளில் சிம்பாப்வேயில் பம்பூசி மற்றும் மொசாம்பிக்கில் மன்யிகேனி போன்ற 200 தளங்கள் உள்ளன. இந்த நினைவுச் சின்னங்கள், காரை இல்லாத சுவர்களுடன் உள்ளன; கிரேட் ஜிம்பாப்வே இவற்றில் மிகப்பெரியது.
# பெரிய ஜிம்பாப்வே

## கிரேட் ஜிம்பாப்வே பல்கலைக்கழகம்

21 ஆம் நூற்றாண்டின் முற்பகுதியில், சிம்பாப்வே அரசாங்கம் இடிபாடுகளுக்கு அருகில் ஒரு பல்கலைக்கழகத்தை உருவாக்க ஒப்புதல் அளித்தது. இந்த பல்கலைக்கழகம் ஒரு கலை மற்றும் கலாச்சார அடிப்படையிலான பல்கலைக்கழகமாகும், இது நினைவுச்சின்னங்களின் வளமான வரலாற்றிலிருந்து பெறப்படுகிறது. உலகமயமாக்கல் காரணமாக இருண்ட எதிர்காலத்தை எதிர்கொண்டிருந்த இந்த நாட்டின் வளமான வரலாற்றைப் பாதுகாப்பதற்காக இந்த பல்கலைக்கழகம் உருவாக்கப்பட்டது. பல்கலைக்கழக மையம் நகர மையம் மற்றும் மஷாவாவில் உள்ள மற்ற வளாகங்களுடன் நினைவுச்சின்னங்களுக்கு அருகில் உள்ளது. வளாகங்களில் ஹெர்பெட் சிட்டெபோ சட்டப் பள்ளி, ராபர்ட் முகாபே கல்விப் பள்ளி, கேரி மாகட்ஸைர் வேளாண்மை மற்றும் இயற்கை அறிவியல் பள்ளி, சைமன் முசெண்டா கலை சார்ந்த பள்ளி மற்றும் முன்ஹுமுதாபா வர்த்தகம் சார்ந்த பள்ளி ஆகியவை அடங்கும்.
# மறைந்திருந்து பார்க்கும் மர்மம் என்ன

**மறைந்திருந்து பார்க்கும் மர்மம்** **என்ன** (Marainthirunthu Paarkum Marmam Enna) என்பது 2018 ஆம் ஆண்டில் வெளிவந்த இந்திய தமிழ் திரைப்படம் ஆகும். ஆர். ராகேஷ் எழுதி இயக்கிய பெண் கதாப்பாத்திரத்திற்கு முக்கியத்துவம் அளிக்கப்பட்ட நாடக திரில்லர் திரைப்படம் ஆகும். இந்த திரைப்படத்தில் துருவா, ஐஸ்வர்யா தத்தா, சரண்யா பொன்வண்ணன் ஆகியோர் முக்கிய கதாபாத்திரங்களில் நடித்துள்ளனர். ஜே.டி. சக்கரவர்த்தி, ராதா ரவி, மனோபாலா ஆகியோர் துணை வேடங்களில் நடித்துள்ளனர். பி.ஜி. முத்தையா ஒளிப்பதிவாளராக பணியாற்றியுள்ளார். இந்த திரைப்படம் அதன் வெளியீட்டிற்கு முன் தணிக்கை சிக்கல்களுக்கு உட்பட்டது. 2018 ஆம் ஆண்டு ஆகத்து 17 அன்று வெளியிடப்பட்டது. படம் வெளியானதும் பார்வையாளர்களிடமிருந்து சராசரி விமர்சனங்களைப் பெற்றது.
# மறைந்திருந்து பார்க்கும் மர்மம் என்ன

## நடிகர்கள்

துருவா - சப்பான்  
ஐஸ்வர்யா தத்தா - பாரதி  
சரண்யா பொன்வண்ணன் - சப்பானின் தாய்  
ராதா ரவி  
ஜே.டி. சக்கரவர்த்தி - திலீப் சக்கரவர்த்தி  
மனோபாலா  
அருள்தாஸ்  
மைம் கோபி - மட்டை  
ரமா சந்திரன் துரைராஜ் - ஜீவா  
ரவிராஜ்
# மறைந்திருந்து பார்க்கும் மர்மம் என்ன

## கதைச்சுருக்கம்

படத்தின் நாயகன் சப்பான் (துருவா) எரிவாயு உருளைகள் விநியோகம் செய்யும் வேலைப் பார்க்கிறார். பின்னர் தங்கச்சங்கிலி பறிக்கும் கும்பலை சேர்ந்த ஒருவருடன் மோதி பின்னர் மட்டை என்பவரின் (மைம் கோபி) சிபாரிசினால் நகை பறிக்கும் கும்பலில் வேலைக்குச் சேர்கிறார். அந்த கும்பலில் நகை பறிப்பதற்கான பயிற்சி எடுக்கிறார். நன்றாக பயிற்சி பெறும் சப்பான் எதிர்பாராத விதமாக காவல்துறை உயர் அதிகாரியின் மனைவியின் தங்கச்சங்கிலி பறிக்கும் போது தடுமாறி விழுகிறார். இதனால் அவரது முகம் அடையாளம் காணப்படுகிறது. இதையடுத்து நகை பறிக்கும் கும்பலை கண்டுபிடித்து சுட்டுக் கொள்ளுமாறு காவல் துறையினருக்கு உத்தரவு பிறப்பிக்கப்படுகின்றது. சப்பான் யாரென்பதும், அவரது கடந்த கால வாழ்க்கையுமே படத்தின் மீதிக்கதை
# மறைந்திருந்து பார்க்கும் மர்மம் என்ன

## தயாரிப்பு

ஆர். ராகேஷின் தகடு தகடு என்ற திரைப்படத்திற்கு பிறகு அவரது இரண்டாவது திரைப்படமாக இந்த திரைப்படத்தின் பணிகளை 2015 ஆம் ஆண்டின் பிற்பகுதியில் ஆரம்பித்தார். இந்த திரைப்படத்தை பிரபல தமிழ் திரைப்பட ஒளிப்பதிவாளர் பி.ஜி முத்தையன் ஆரம்பத்தில் முதல் தயாரிப்பு முயற்சியாக தயாரிக்க இருந்தார். நிதி சிக்கல்களின் காரணமாக ஒளிப்பதிவாளராக பி.ஜி முத்தையனும் தயாரிப்பாளராக வி. மதியழகனும் பணியாற்றினார்கள். இந்த படம் பெண்களை மையமாகவும், சங்கிலி திருட்டு தொடர்பான பெண் சார்ந்த கதையை அடிப்படையாகவும் கொண்டது. 1968 ஆம் ஆண்டில் வெளிவந்த தில்லானா மோகனம்பாள் திரைப்படத்தின் பாடல் வரியால் ஈர்க்கப்பட்டு மறைந்திருந்து பார்க்கும் மர்மம் என்ன என்ற தலைப்பு சூட்டப்பட்டது.  
“பெண்ணொருவர் நகைகளை அணிந்து வழிப்பறி பற்றிய பயமின்றி நள்ளிரவில் தெருவில் தனியாக நடந்து செல்லுவதே உண்மையான சுதந்திரம் ஆகும்.”என்ற கருப்பொருளுடன் படம் தொடங்குகிறது. இப்படத்தின் படப்பிடிப்பு என்னூர், வியாசர்பாடி உள்ளிட்ட பகுதிகளில் படமாக்கப்பட்டது. இதன் தயாரிப்பு 2017 இல் நிறைவடைந்தது. இருப்பினும் படத்தின் வெளியீடு தணிக்கை சிக்கல்கள் காரணமாக பல சந்தர்ப்பங்களில் தாமதமானது. 2018 ஆம் ஆண்டில் சூன் 23 அன்று இந்த திரைப்படத்தின் முன்னோட்டத்தை பிரபல திரைப்பட இயக்குனர்கள் வெங்கட் பிரபு மற்றும் ஜெயம் ராஜா ஆகியோர் வெளியிட்டனர்.
# மறைந்திருந்து பார்க்கும் மர்மம் என்ன

## ஒலிப்பதிவு

இந்த திரைப்படத்திற்கு ஆச்சு ராஜா இசையமைத்துள்ளார். பாடல் வரிகளை பிரபல பாடலாசிரியர் பா. விஜய் மற்றும் பாடலாசிரியர் பா.மீனாசிசுந்தரம் எழுதியுள்ளனர். இத்திரைப்படத்தில் நான்கு பாடல்கள் இடம் பெற்றுள்ளன.
# கோல்டு வின்னர்

**கோல்ட் வின்னர்** என்பது காளீஸ்வரி ரிபைனரி பிரைவேட் லிமிடெட் தயாரிக்கும் எண்ணெய் வகைகளின் அடையாளப் பெயராகும். நிலக்கடலை எண்ணெய், சூரியகாந்தி எண்ணெய், பார்ம் எண்ணெய், ஆலிவ் எண்ணெய், வனஸ்பதி, சோயாபீன் எண்ணெய் எனப் பல்வேறு எண்ணெய் வகைகள் கோல்டு வின்னர் என்ற பெயரில் விற்பனை செய்யப்பட்டு வருகிறது. இந்தியா, சிங்கப்பூர், மலேசியா, புருனே, குவைத், யுஏஇ, ஆஸ்திரேலியா, இங்கிலாந்து மற்றும் இலங்கை ஆகிய நாடுகளில் சந்தைகளைக் கொண்டுள்ளது.
# கோல்டு வின்னர்

## வரலாறு

1970 களில் ஜி. முனுசாமி நாடார் தொடங்கிய ஒரு சிறிய மளிகைக் கடையுடன் இதன் வரலாறு தொடங்குகிறது. பின்னர் 1993 ஆம் ஆண்டில் சென்னைக்கு அருகிலுள்ள காளீஸ்வரி ரிபைனரி பிரைவேட் லிமிடெட் நிறுவனத்தை வாங்கி பெரிய நிறுவனமாக விரிவுபடுதினார். 2005 ஆம் ஆண்டில், இது HACCP (Hazard Analysis Critical Control Points) சான்றிதழைப் பெற்றுள்ளது, இந்தச் சான்றிதழ்படி இதன் எண்ணெயில் நச்சு, வேதியியல் அல்லது உயிரியல் மாசு இல்லை என்றும் 5 ஆண்டுகளுக்கு செல்லுபடியாகும் என்றும் சான்றளிக்கப்பட்டுள்ளது. சென்னை அருகே வேங்கைவாசலில் உள்ள இதன் எண்ணெய் உற்பத்தி தொழிற்சாலைக்கு டி.யு.வி. மேலாண்மை சேவைகள் நிறுவனம் 2000: ஐஎஸ்ஓ 9001 தரச் சான்றிதழ் அளித்துள்ளது.
2007 ஆம் ஆண்டில், இந்நிறுவனம் அமெரிக்க கொழுப்புகள் மற்றும் எண்ணெய்கள் சுத்திகரிப்பு ஆலோசகர் ராபர்ட் எம். பியர்ஸுடன் புரிந்துணர்வு ஒப்பந்தத்தில் கையெழுத்திட்டது. ஆலோசகர் தற்போதைய தயாரிப்பை மேம்படுத்துவதற்கும் புதிய தயாரிப்புகளை உருவாக்குவதற்கும் யோசனைகளை பரிந்துரைப்பார் என்று எதிர்பார்க்கப்படுகிறது.
# கோல்டு வின்னர்

## பொருட்கள்

'கோல்டு வின்னர் சூரியகாந்தி எண்ணெய்', 'கோல்டு வின்னர் கடலை எண்ணெய்', 'கோல்டு வின்னர் விடா டி3+' - வைட்டமின் டி3+ சத்து நிறைந்த சமையல் எண்ணெய், 'கோல்டு வின்னர் வனஸ்பதி' - நெய்க்கு மாற்றாகப் பயன்படும் சைவ எண்ணெய் போன்றவை இதன் முக்கியத் தயாரிப்புகளாகும்.
# கோல்டு வின்னர்

## வருமானவரி சோதனை

2017 மே 17 ஆம் தேதி முதல் 21 ஆம் தேதி வரை நடந்த வருமான வரித்துறையினர் சோதனையை அடுத்து 90 கோடி ரூபாய் அளவுக்கு வரி ஏய்ப்பு செய்துள்ளதாக அந்நிறுவனம் ஒப்புக் கொண்டுள்ளதாக வருமான வரித்துறையினர் அறிவித்தனர். இதையடுத்து வருமான வரித்துறை விதிமுறைகளின்படி 107 சதவீதம் அபராதம் விதிக்கப்பட்டுள்ளது.
# பெருந்துளசி

**பெருந்துளசி**, **காட்டு துளசி**, **ஆப்பிரிக்க துளசி**, **கிராம்பு துளசி** என அழைக்கப்படுவது ஒரு மூலிகைத் தாவரம் ஆகும். இதன் தாவரவியல் பெயர் ஓசிமம் கிராட்டிசிமம் (Ocimum gratissimum) என்பதாகும். இது லேமியேசி (Lemiaceae) என்னும் தாவரக் குடும்பத்தைச் சேர்ந்தது. இது ஆப்பிரிக்கா, மடகாஸ்கர், தெற்கு ஆசியா, இந்தியா, இலங்கை, தாய்லாந்து, மலேசியா, வெப்பமண்டல அமெரிக்கா மற்றும் லட்சத்தீவு போன்ற பகுதிகளில் காணப்படுகின்றது.  
இது ஒரு மீட்டர் உயரம் வரை வளரும். இதன் இலையில் எலுமிச்சம் பழச் சுவையும், நறுமணமும் கொண்டிருக்கும். ஆகவே இதை எலுமிச்சை துளசி என்றும் அழைக்கின்றனர். இதில் வெள்ளை நிற பூக்கள் மலர்கின்றன.
# பெருந்துளசி

## பயன்கள்

இச்செடியில் இருந்து ஆவியாகும் எண்ணெய் தயாரிக்கப்படுகிறது. மேற்கு ஆப்பிரிக்காவில் பொதுவான சமையல் மூலிகையாக இது பயன்படுகிறது. இச்செடிக்கு வாந்தியை நிறுத்தும் குணம் உண்டு. கொசுக்களை விரட்டும் தன்மையும் இதற்கு உள்ளது.
# இலந்தனம் ஆக்சைடு

## இலந்தனாவிலிருந்து கண்டுபிடிக்கப்பட்டவை

நீண்ட பகுப்பாய்வு மற்றும் தாது கடோலினைட்டு தாது சிதைவின் விளைவாக பல தனிமங்கள் கண்டுபிடிக்கப்பட்டன. தாது படிப்படியாக பகுப்பாய்வு செய்யப்பட்ட போது கிடைத்த எச்சத்திற்கு முதலில் சீரியா என்ற அடையாளம் வழங்கப்பட்டது. பின்னர் இலந்தனாவும் அதைத் தொடர்ந்து இட்ரியா , எர்பியா, மற்றும் டெர்பியா என்ற அடையாளங்கள் வழங்கப்பட்டன. கண்டுபிடிக்கப்பட்ட தேதியின் வரிசையில், சீரியம் 58, இலந்தனம் 57, எர்பியம் 68, டெர்பியம் 65, இட்ரியம் 39, இட்டர்பியம் 70, ஒல்மியம் 67, தூலியம் 69, இசுகாண்டியம் 21, பிரசோடைமியம் 59, நையோடைமியம் 60 மற்றும் டிசுப்ரோசியம் 66 ஆகிய தனிமங்களும் உள்ளடங்கும். இந்த புதிய தனிமங்களில் பல 1830 கள் மற்றும் 1840 களில் கார்ல் குசுடாஃப் மொசாண்டரால் கண்டுபிடிக்கப்பட்டன அல்லது தனிமைப்படுத்தப்பட்டன.
# இலந்தனம் ஆக்சைடு

## தயாரிப்பு

இலந்தனம் குளோரைடு சேர்மத்தின் 0.1 மோல் கரைசல் ஒரு முன் சூடாக்கப்பட்ட அடித்தள மூலக்கூறு மீது தெளிக்கப்படுகிறது, இது பொதுவாக உலோக சால்கோசனைடுகளால் ஆனது. இந்த செயல்முறை நீராற்பகுப்பும் அதை தொடர்ந்து நீர் நீக்கம் என்ற இரண்டு படி நிலைகளில் நிகழ்வதாகக் கருதப்படுகிறது.  
:2 LaCl<sub>3</sub> + 3 H<sub>2</sub>O → La(OH)<sub>3</sub> + 3 HCl
:2 La(OH)<sub>3</sub> → La<sub>2</sub>O<sub>3</sub> + 3 H<sub>2</sub>O  
அறுகோண La2O3 சேர்மத்தைப் பெறுவதற்கான மாற்று வழி, 2.5% அமோனியாவையும் சோடியம் டோடெசைல் சல்பேட்டையும் சேர்த்து தொடர்ந்து 24 மணி நேரத்திற்கு சூடுபடுத்தியும் கலக்கியும் :La(OH)3 சேர்மத்திலிருந்து வீழ்படிவாக்கலாம்.
:2 LaCl<sub>3</sub>+ 3 H<sub>2</sub>O + 3 NH<sub>3</sub> → La(OH)<sub>3</sub> + 3 NH<sub>4</sub>Cl
:LaCl<sub>3</sub>•3H<sub>2</sub>O → La<sub>2</sub>O<sub>3</sub>
# இலந்தனம் ஆக்சைடு

## தயாரிப்பு

### பிற வழிகள்

:2 La<sub>2</sub>S<sub>3</sub> + 3 CO<sub>2</sub> → 2 La<sub>2</sub>O<sub>3</sub> + 3 CS<sub>2</sub>
:2 La<sub>2</sub>(SO<sub>4</sub>)<sub>3</sub> + heat → 2 La<sub>2</sub>O<sub>3</sub> + 6 SO<sub>3</sub>
# இலந்தனம் ஆக்சைடு

## வினைகள்

இலந்தனக் கலப்பு Bi4Ti3O12 போன்ற சில பெர்ரோமின் பொருள்களை உருவாக்க இலந்தனம் ஆக்சைடு ஒரு சேர்க்கைப் பொருளாகப் பயன்படுகிறது. இலந்தனம் ஆக்சைடு ஒளியியல் பொருட்களில் பயன்படுத்தப்படுகிறது; பெரும்பாலும் ஒளியியல் கண்ணாடிகளின் ஒளிவிலகல் குறியீடு, வேதியியல் ஆயுள் மற்றும் இயந்திர வலிமை போன்றவற்றை மேம்படுத்த இலந்தனம் ஆக்சைடு கலப்பு உதவுகிறது.  
:3 B<sub>2</sub>O<sub>3</sub> + La<sub>2</sub>O<sub>3</sub> → 2 La(BO<sub>2</sub>)<sub>3</sub>  
இந்த 1: 3 எதிர்வினை ஒரு கண்ணாடி கலவையில் கலக்கும்போது, இலந்தனத்தின் உயர் மூலக்கூறு எடை உருகலின் ஒரேவிதமான கலவையின் அதிகரிப்புக்கு காரணமாகிறது, இது குறைந்த உருகுநிலைக்கு வழிவகுக்கிறது. கண்ணாடி உருகலுடன் இலந்தனம் ஆக்சைடை சேர்ப்பது கண்ணாடி மாற்ற வெப்பநிலையை 658 பாகை செல்சியசு வெப்பநிலையிலிருந்து 679 பாகை செல்சியசு வெப்பநிலைக்கு உயர்த்த வழிவகுக்கிறது கூடுதலாக கண்ணாடியின் அடர்த்தியை நுண்ணளவு அதிகரிக்கவும் ஒளிவிலகல் எண்னை அதிகரிக்கவும் வழிவகுக்கிறது.  
இலந்தனம் ஆக்சைடு ஒளியியல் கண்ணாடிகளை உருவாக்க பயன்படுகிறது, அடர்த்தி, ஒளிவிலகல் குறியீட்டு எண் மற்றும் கடினத்தன்மை ஆகியவை இதனால் அதிகரிக்கிறது. தங்குதன், டாண்ட்டலம் மற்றும் தோரியம் முதலான தனிமங்களின் ஆக்சைடுகளுடன் சேர்ந்து, இலந்தனம் ஆக்சைடு காரங்களால் கண்ணாடி தாக்கப்படுவதை எதிர்க்கிறது. அழுத்த மின் மற்றும் வெப்பமின் பொருள்களை பெருமளவில் தயாரிக்க பகுதிக் கூறாக இது உள்ளது. . வாகனங்கள் வெளியேற்றும் -வாயு மாற்றிகளில் இலந்தனம் ஆக்சைடு உள்ளது. எக்சுகதிர் படமாக்கலில் இலந்தனம் ஆக்சைடு பயன்படுகிறது. ஒளிரும் பொருட்கள் மற்றும் மின்கடத்தா மற்றும் கடத்தும் மட்பாண்டங்களிலும் இது பயன்படுத்தப்படுகிறது. மேலும் இது பிரகாசமான ஒளிர்வைத் தருகிறது.  
மீத்தேனின் ஆக்சிசனேற்ற இணைப்பிற்காக இலந்தனம் ஆக்சைடு ஆய்வு செய்யப்பட்டுள்ளது.
இலந்தனம் ஆக்சைடு படச்சுருள்கள் வேதியியல் ஆவிப் படிவு முறை, அணு அடுக்கு படிவு, வெப்ப ஆக்சிசனேற்ரம், தெளித்தல் உட்பட பல்வேறு வழிமுறைகளில் படியவைக்கப்படுகின்றன. இந்த படங்களின் படிவு 250-450 பாகை வெப்பநிலை வரம்பில் நிகழ்கிறது. பலபடிக படங்கள் 350 பாகை செல்சியசு வெப்பநிலையில் உருவாகின்றன.
இலந்தனம் தங்குதன் மின்முனைகள் பாதுகாப்பு அக்கறை காரணமாக தோரியம் தங்குதன் மின்முனைகளை இடப்பெயர்ச்சி செய்கின்றன.
# மாங்கனீசு(II) சல்பேட்டு

**மாங்கனீசு(II)) சல்பேட்டு** (Manganese(II) sulfate) என்பது வழக்கமாக MnSO<sub>4</sub>·H<sub>2</sub>O என்ற மூலக்கூற்று வாய்ப்பாட்டை உடைய ஒரு கனிமச் சேர்மத்தைக் குறிக்றிது. இந்த இளஞ்சிவப்பு நிற, நீர் உறிஞ்சும் திறனுடைய திண்மமானது மாங்கனீசு தனிமத்தின் இரண்டு ஆக்சிசனேற்ற நிலை அயனியின் வணிகமுக்கியத்துவம் வாய்ந்த உப்பாகும். 2005 ஆம் ஆண்டில் உலகளவில் இதன் தயாரிப்பு தோராயமாக 260 ஆயிரம் டன்கள் ஆகும். இந்த உப்பானது மாங்கனீசு உலோகம் மற்றும் பல வேதிச்சேர்மங்களின் முன்னோடியும் ஆகும். மாங்கனீசு குறைவான நிலமானது இந்த உப்பினைப் பயன்படுத்தி சீர் செய்யப்படுகிறது.
# மாங்கனீசு(II) சல்பேட்டு

## அமைப்பு

இதர பல உலோக சல்பேட்டுகளைப் போலவே மாங்கனீசு சல்பேட்டும் பலவிதமான ஐதரேட்டுகளை உருவாக்குகின்றன. அவை: ஒற்றை ஐதரேட்டு, டெட்ராஐதரேட்டு, பென்டாஐதரேட்டு போன்றவை ஆகும். ஒற்றை ஐதரேட்டானது மிகச்சாதாரணமான (அல்லது) பொதுவான வடிவம் ஆகும். இந்த அனைத்து உப்புகளுமே நீரில் கரைந்து மிக வெளிறிய இளஞ்சிவப்பு நிற நீர் அணைவுச் சேர்மத்தை [Mn(H<sub>2</sub>O)<sub>6</sub>]<sup>2+</sup> தருகின்றன. மாங்கனீசு(II) உப்புகளின் வெளிறிய இளஞ்சிவப்பு நிறமானது தனித்தன்மை வாய்ந்தவையாகும்,
# மாங்கனீசு(II) சல்பேட்டு

## தயாரிப்பு மற்றும் பயன்பாடுகள்

மாங்கனீசுக் கனிமங்கள் அவற்றை மாங்கனீசு(II) சல்பேட்டாக மாற்றுவதன் மூலம் தூய்மையாக்கப்படுகின்றன. சல்பேட்டுகளின் நீர்க்கரைசல்களை சோடியம் கார்பனேட்டுடன் வினைப்படுத்துவது மாங்கனீசு கார்பனேட்டினை வீழ்படிவாக்குதற்கு வழிவகுக்கிறது. இந்த மாங்கனீசு கார்பனேட்டானது வறுக்கப்பட்டு மாங்கனீசின் ஆக்சைடுகளைத் (MnO<sub>x</sub>) தருகிறது. ஆய்வகத்தில், மாங்கனீசு சல்பேட்டானது மாங்கனீசு டை ஆக்சைடுடுன் கந்தக டை ஆக்சைடை வினைப்படுத்துவதன் மூலம் தயாரிக்கப்படுகிறது:</small>  
:MnO<sub>2</sub> + SO<sub>2</sub> → MnSO<sub>4</sub>  
பொட்டாசியம் பெர்மாங்கனேட்டுடன் சோடியம் பைசல்பேட்டு மற்றும் ஐதரசன் பேரொட்சைடு ஆகியவற்றை வினைப்படுத்துவதன் மூலமும் இச்சேர்மம் தயாரிக்கப்படுகிறது. 4-அனிசால்டிகைடு மற்றும் ஐதரோகுயினோன் போன்றவற்றை உள்ளிட்ட பல தொழிலக முக்கியத்துவம் வாய்ந்த, மாங்கனீசு டை ஆக்சைடை பயன்படுத்துகின்ற, ஆக்சிசனேற்றங்களில் மாங்கனீசு சல்பேட்டானது ஒரு உப விளைபொருள் ஆகும்.. மனிதர்களின் உடல்நலனுக்கு மிகவும் அவசியமானதாக இருப்பதோடு வளர்சிதைமாற்றச் செயல்பாடுகள், வளர்ச்சி மற்றும் ஆக்சிசனேற்றத் தடுப்பானாகவும் மிக முக்கியப்பங்காற்றுகிறது.
# மாங்கனீசு(II) சல்பேட்டு

## பண்புகள்

இச்சேர்மத்தின் உருகுநிலை 710° செல்சியசு ஆகும். வெப்பப்படுத்தும் போது இது கந்தகத்தின் ஆக்சைடுகளை வெளியிடுகிறது. 850° செல்சியசு வெப்பநிலையில் வெப்பப்படுத்தும் போது சிதைவடைகிறது. இச்சேர்மம் ஈதரில் கரையாது. மெத்தனாலில் சிறிதளவு கரையும்.
# மாங்கனீசு(II) சல்பேட்டு

## இயற்கையில் கிடைக்கும் விதம்

மாங்கனீசு(II) சல்பேட்டுக் கனிமங்கள் இயற்கையில் மிக அரிதாகக் காணப்படுகின்றன. இவை பெரும்பாலும் ஐதரேட்டுகளாகவே கிடைக்கின்றன. ஒற்றை ஐதரேட்டானது இசுமிகைட்டு எனவும், டெட்ராஐதரேட்டு இலிசைட்டு எனவும், எக்சாஐதரேட்டு(மிக அரிதானது) இச்வாலேடிசெய்ட்டு எனவும், பென்டாஐதரேட்டு ஜோகோகுயைட்டு எனவும் எப்டாஐதரேட்டு மல்லார்டைட்டு எனவும் அழைக்கப்படுகின்றன.
# பண்ணை

** பண்ணை ** *(farm)* என்பது வேளாண்மைக்காக பண்படுத்தப்பட்ட நிலப் பரப்பாகும். இதில் உணவுக்கான பயிர்களும் பிற பயிர்களும் விளைவிக்கப்படும்.; பண்ணை என்பது உணவு விளைச்சலுக்கான அடிப்படை ஏற்பாடாகும். பண்ணை புஞ்சை நிலங்களுக்கும் காய்கறிப் பண்ணைக்கும் பழப் பண்னைக்கும் பால்பண்ணைக்கும் பன்றிப் பண்ணைக்கும் கோழிப் பண்ணைக்கும் நார்ப்பயிர், உயிர் எரிபொருள், பிற வேளாண்பயிர்களை விளைவிக்கும் நிலங்களுக்கும் பயன்படும் சிறப்பு பெயராகும். . பண்ணை கால்நடைப் பண்ணை, அவற்றின் தீனிக் கொட்டில்கள், பழத்தோட்டங்கள், பண்ணைக் கட்டிடங்கள், விளையாட்டுத் திடல்கள், பண்ணை வீடுகள், வேளாண் கட்டிடங்கள் ஆகிய அனைத்தையும் சுட்டும் சொல்லாகும். தற்காலத்தில் இது நிலத்திலும் கடலிலும் அமைந்த காற்றுப் பண்ணைகள், மீன் பண்ணைகள், இறால் பண்ணைகள் ஆகியவற்றையும் உள்ளடக்கும்.  
வேட்டை-உணவுதிரட்டும் சமூகங்கள் உணவு விளைவிப்பில் ஈடுபட்டு வேளாண் சமுகங்களாக படிமலர்ந்தபோது, பண்ணைத்தொழில் அல்லது வேளாண்மை தனித்தனியாக உலகின் பல்வேறு வட்டாரங்களில் தோன்றியது. இது 12,000 ஆண்டுகளுக்கு முன்பே மேற்காசியாவின் வளச் செம்பிறைப் பகுதியில் கால்நடை வளர்ப்போடு தோன்றியிருக்கலாம் எனக் கருதப்படுகிறது. தற்காலப் பண்ணைகள் பயிரிடலிலோ அல்லது கால்நடை வளர்ப்பிலோ வட்டாரச் சூழலுக்கு உகந்தபடி ஈடுபட்டு, தம் விளைபொருள்களை களச் சந்தைகளில் விற்றுப் பணமீட்டுகின்றன. இன்று பண்ணைப் பொருள்கள் உ லகமெங்கும் கொண்டுசென்று விற்கப்படுகின்றன.  
வளர்ந்த நாடுகளில் தற்காலப் பண்ணைகள் உயர்நிலையில் எந்திரமயமாக்கப்பட்டுள்ளன. ஐக்கிய அமெரிக்காவில், கால்நடைகள் காட்டுப் பகுதி மேய்ச்சல் நிலங்களில் இனப்பெருக்கம் செய்து தீனிக்கொட்டில்களில் உணவளித்து வளர்க்கப்படுகின்றன. இங்கு உ ணவு விளைச்சல் உயர்நிலையில் எந்திர மயமாக்கப்பட்டுள்ளதால் வேளாண்பணியாளர்களின் தேவை மிகவும் குறைந்துவிட்டது. ஐரோப்பாவில், மரபான குடும்பப் பண்ணைகளே பெரிய தொழில்முறைப் பண்ணைகளை விடப் பரவலாக உள்ளன.ஆத்திரேலியாவில், காலநிலைமைகளால் பேரளவு வளர்க்க இயலாததால் பண்ணைகள் மிகப் பெரியனவாக அமைகின்றன. சற்றே குறைந்த வளர்ச்சியுள்ள நாடுகளில்லியல்பாக சிறுபண்ணைகளே பரவலாக உள்ளன. இவை அவற்றை நடத்தும் உ வர்களின் குடும்பத்தைப் பேணவே போதுமானவையாகும். உபரி விளைபொருள்கள் களச் சந்தைகளில் விற்றுப் பணமீட்டப்படுகின்றன.
# பண்ணை

## சொற்பிறப்பியல்

, ஐக்கிய அமெரிக்கா]]
வேளாண் நிலவுடைமை எனும் பொருளில் பண்ணை எனும் சொல் பண்ணையிடு எனும் வினைச் சொல்லில் இருந்து உருவகியதாகும். இது வரிகட்டவேண்டிய நிலக்கிழாரின் வேளாண் நில வளாகத்தைக் குறித்தது. இச்சொல் இடைக்கால இலத்தீனச் சொல்லாகிய *firma*, பிரெஞ்சுமொழிச் சொல்ல்லாகிய *ferme*, ஆகியவற்றை வேர்ச்சொல்லாக கொண்டு பிறந்தது. இச்சொற்களின் முதற்பொருள் ஒப்பந்தம் அல்லது உடன்பாடு என்பதாகும். from the classical Latin adjective *firmus* meaning strong, stout, firm. இடைக்காலத்தில் அனைத்து தனியார் நில வளாகங்களும் வேளாண்தொழிலில் ஈடுபட்டிருந்தன; இதுவே நிலக்கிழார்களின் வருவாய் வாயிலாக விளங்கியது. எனவே பண்ணைநிலம் வேளாண்தொழிலையும் ஆகுபெயராகக் குறித்தது.
# பண்ணை

## வரலாறு

11,000 ), யாங்சி, மஞ்சளாற்றுப் படுகைகள் (இமு 9,000), புதிய கினியா தீவு (இமு 9,000–6,000), நடுவண் மெக்சிகோ (இமு 5,000–4,000), வடக்குத் தென்னமெரிக்கா ஐமு 5,000–4,000), ஆப்பிரிக்கச் சகாரா உள்பகுதி (இமு 5,000–4,000 BP,), கிழக்கு வட அமெரிக்கா (இமு 4,000–3,000).]]
மாந்தரின வரலாற்றில் வேளாண்மை பல்வேறு காலங்களிலும் இடங்களிலும் புதுப்பிக்கப்பட்டு வந்துள்ளது. வேட்டையில் இருந்து கால்நடை வளர்ப்புக்கும் உணவு திரட்டிய நிலையில் இருந்து உணவு விளைவிக்கும் வேளாண்மைக்கும் ஒருங்கே சமூகங்கள் மாறிய காலம் புதியகற்காலப் புரட்சி எனப்படுகிறது. இப்புரட்சி முதலில் 12,000 ஆண்டுகளுக்கு முன்பு ஓலோசீன் எனும் புவியியல் கால கட்டத்தில் தொடங்கியது around 12,000 years ago. இதுவே உலகின் முதல் வேளாண்மைப் புரட்சியாகும். இதர்கு அடுத்த வேளாண்புரட்சிகள் 18 ஆம் நூற்றாண்டில் ஏற்பட்ட பிரித்தானிய வேளாண்புரட்சியும் 20 ஆம் நூற்றாண்டின் பின்னரைப் பகுதியில் நிகழ்ந்த பசுமைப் புரட்சியும் ஆகும். வேளாண்மை நடுவண் கிழக்குப் பகுதியில் இருந்து ஐரோப்பாவுக்குப் பரவியது. கி.மு 4,000 ஆண்டளவில் நடுவண் ஐரோப்பாவில் எருதுகள் இழுக்கும் வண்டிப் பெட்டிகள் வேளாண்மைக்குப் பயன்படுத்தப்பட்டன.
# இயற்கைச் சாயம்

**இயற்கை சாயங்கள்:** என்பவை தாவரங்கள், முதுகெலும்பிலிகள் அல்லது தாதுக்களிலிருந்து பெறப்பட்ட சாயங்கள் அல்லது நிறங்கள் ஆகும். இயற்கை சாயங்களில் பெரும்பாலானவை காய்கறிச் சாயங்கள் ஆகும். இவற்றின் தாவர மூலங்களாக தாவரங்களின் வேர்கள், பெர்ரிப் பழங்கள், மரபட்டைகள், இலைகள் மற்றும் மரக்கட்டை<nowiki/>ஆகியவைகளாகும். மேலும் பிற உயிரியல் மூலங்களான பூஞ்சை மற்றும் இலைக்கன்கள் போன்றவை மூலமும் இயற்கைச் சாயங்கள் தயாரிக்கப்படுகின்றன.  
தொல்பொருள் ஆராய்ச்சியாளர்கள் கற்கால காலத்திற்கு முந்தைய துணிகளுக்கான சாயஙக்ள் பயன்படுத்தப்பட்டதற்கான சான்றுகளைக் கண்டறிந்துள்ளனர். சீனாவில், தாவரங்கள், மரப்பட்டைகள் மற்றும் பூச்சிகள் ஆகியவற்றால் சாயமிடுவது 5,000 ஆண்டுகளுக்கு மேலாக நடைமுறையில் இருந்து வந்துள்ளதாகக் கண்டறியப்பட்டுள்ளது. சாயமிடுதலின் அத்தியாவசிய செயல்முறை காலப்போக்கில் சிறிது மாறியது. பொதுவாக, சாய பொருள் ஒரு பானை தண்ணீரில் கலக்கப்பட்டு, பின்னர் சாயமிட வேண்டிய துணிகள் அந்தப் பானையில் சேர்க்கப்படுகிறது, இது வண்ணம் மாற்றப்படும் வரை சூடாக்கவும் கிளறவும் செய்யப்படுகிறது. துணிகளின் இழை சில நேரங்களில் நூற்பு செய்வதற்கு முன்பு சாயம் பூசப்படலாம். சான்றாக கம்பளியில் சாயம் பூசப்படுவதைக் கூறலாம். ஆனால் பெரும்பாலான துணிகள் நெசவுக்குப் பிறகு " "நூல் சாயம்" அல்லது "துண்டு-சாயம்" ஆகிய முறைகளின் சாயம் ஏற்றப்படுகின்றன. பல இயற்கை சாயங்களுக்கு துணி இழைகளுடன் சாயத்தைப் பிணைக்க சாயமூன்றி எனப்படும் ரசாயனங்கள் பயன்படுத்தப்டுகின்றன. ஓக் பிசினில் இருந்து பெறப்படும் தனின், உப்பு, இயற்கைப் படிகாரம், புளிங்காடி மற்றும் பழமையான சிறுநீரில் இருந்து அமோனியா ஆகியவை ஆரம்பகாலத்தில் சாயமேற்றுபவர்களால் பயன்படுத்தப்பட்டன. பல சாயமூன்றிகளும், சில சாயங்களும், வலுவான வாசனையை உருவாக்குகின்றன, மேலும் பெரிய அளவிலான சாயப்பட்டறைகள் பெரும்பாலும் தங்கள் சொந்த மாவட்டங்களில் தனிமைப்படுத்தப்பட்டன.  
வரலாறு முழுவதும், பொதுவான, உள்நாட்டில் கிடைக்கக்கூடிய பொருட்களைப் பயன்படுத்தி மக்கள் தங்கள் துணிகளுக்குச் சாயம் பூசியுள்ளனர், ஆனால் இவை மிகவும் அரிதான இயற்கை முதுகெலும்பிலிகளால் உருவாக்கப்பட்ட சாயங்கள் போன்று அற்புதமான மற்றும் நிரந்தர வண்ணங்களை உருவாக்கியது. டைரியன் ஊதா எனப்படும் செவ்வூதா மற்றும் கிரிம்சன் கெர்ம்ஸ் போன்ற புத்திசாலித்தனமான மற்றும் நிரந்தர வண்ணங்களை உருவாக்கும் அரிதான சாயங்கள் பண்டைய மற்றும் இடைக்கால உலகில் மிகவும் மதிப்புமிக்க ஆடம்பர பொருட்களாக மாறியது.  
தாவர அடிப்படையிலான சாயங்கள் தரும் சாயங்களான வோட், கருநீலம் குங்குமப்பூ, மற்றும் மேடர் ஆகியவை வணிக ரீதியாக வளர்க்கப்பட்டன, அவை ஆசியா மற்றும் ஐரோப்பாவின் பொருளாதாரங்களில் முக்கியமான வர்த்தகப் பொருட்களாக இருந்தன. ஆசியா மற்றும் ஆபிரிக்கா முழுவதும், துண்டுச்சாயம் பூசப்பட்ட துணிகளில் வண்ணங்கள் உறிஞ்சப்படுவதைக் கட்டுப்படுத்த, எதிர்ப்பு சாய நுட்பங்களைப் பயன்படுத்தி வடிவமைக்கப்பட்ட துணிகள் தயாரிக்கப்பட்டன. கோச்சினல் மற்றும் லாக்வுட் ( *ஹீமாடாக்சிலம் காம்பெச்சியானம்* ) போன்ற சாயங்கள் ஸ்பெயினின் புதையல் கடற்படைகளால் ஐரோப்பாவிற்குக் கொண்டு வரப்பட்டன, ஐரோப்பாவின் சாயங்கள் காலனித்துவவாதிகளால் அமெரிக்காவிற்குக் கொண்டு செல்லப்பட்டன.  
19 ஆம் நூற்றாண்டின் நடுப்பகுதியில் மனிதனால் உருவாக்கப்பட்ட செயற்கை சாயங்களின் கண்டுபிடிப்பு இயற்கைச் சாயங்களுக்கான பெரிய அளவிலான சந்தையில் நீண்ட சரிவைத் தூண்டியது. , தொழில்துறை புரட்சியால் அதைத் தொடர்ந்து வந்த பெரிய அளவில் உற்பத்தி செய்யக்கூடிய செயற்கைச் சாயங்களால், இயற்கை சாயங்களைக் கொண்டு உற்பத்தி செய்யப்பட்ட துணி வணிகம் விரைவாக முறியடிக்கப்பட்டது,
# விக்கிப்பீடியா:Statistics/November 2019

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# காட் ஆஃப் வார் (2005 கானொளி விளையாட்டு)

***காட் ஆஃப் வார்*** (***God of War*** ) ஒரு மூன்றாம் நபர் சாகச கானொளி விளையாட்டு ஆகும்.இந்த விளையாட்டினை சான்டா மோனிகா ஸ்டுடியோ நிறுவனம் மேம்படுத்தியது மற்றும் சோனி கம்ப்யூட்டர் என்டர்டைன்மென்ட் நிறுவனம் வெளியீட்டது.பிளேஸ்டேஷன் 2 (பிஎஸ் 2) முனையத்திற்காக மார்ச் 22, 2005 அன்று முதன்முதலில் வெளியிடப்பட்டது , இது அதே பெயரில் வெளியான தொடர்களின் முதல் பதிபு ஆகும். கிரேக்க புராணங்களில் உள்ள பழிதீர்க்கும் கதையினை அடிப்படையாகக் கொண்டது.ஒலிம்பியன் கடவுள்களுக்கு சேவை செய்யும் ஸ்பார்டன் வீரரான கதாநாயகன் க்ராடோஸை இந்த விளையாட்டினை விளையாடும் வீரர் கட்டுப்படுத்தும் வகையில் இது அமைக்கப்பட்டுள்ளது. கிராடோசினைக் எராஸ் குழப்பமுறச் செய்து அவரின் மனைவிமற்றும் குழந்தைகளைக் கொலை செய்கிறார் அவரைப் பழி வாங்குவதற்காக பண்டோராவின் பெட்டி என்பதனைத் தேடிச் செல்கிறார்.*காட் ஆஃப் வார்* 4.6 மில்லியன் பிரதிகளுக்கும் அதிகமாக விற்பனை ஆனது. உலகளவில் இது எல்லா நேரத்திலும் அதிக பிரதிகள் விற்பனை ஆன பதினொன்றாவது சிறந்த பிளேஸ்டேஷன் 2 விளையாட்டாக அமைந்தது . இந்த இயங்குதளங்களின் சிறந்த அதிரடி-சாகச விளையாட்டுகளில் ஒன்றாக கருதப்படும் இது ஆண்டின் சிறந்த விளையாட்டுக்கான ப விருதுகளை வென்றது. 2009 ஆம் ஆண்டில், பொழுதுபோக்கு வலைத்தளமான ஐஜிஎன் *காட் ஆஃப் வார்* என எல்லா நேரத்திலும் ஏழாவது சிறந்த பிளேஸ்டேஷன் 2 விளையாட்டு என்று பெயரிட்டது. இது அதன் வரைகலை, ஒலி, கதை மற்றும் விளையாட்டு ஆகியவற்ற்ற்காக மிகவும் பாராட்டப்பட்டது மற்றும் இதுவரை உருவாக்கப்பட்ட மிகச்சிறந்த கானொளி விளையாட்டுக்களில் ஒன்றாகப் பாராட்டப்பட்டது.இந்த விளையாட்டின் வெற்றி மேலும் ஏழு பதிப்புகளை மற்ற ஊடகங்களில் வெளியிடுவதற்கும் வழிவகுத்தது. இந்த விளையாட்டு மற்றும் அதன் முதல் தொடர்ச்சி, *காட் ஆஃப் வார்*, நவம்பர் 2009 இல் *காட் ஆஃப் வார்* கலக்ஷன் ஒரு பகுதியாக மறுவடிவமைக்கப்பட்டு வெளியிடப்பட்டது, மேலும் 2012 ஆம் ஆண்டில், மறுசீரமைக்கப்பட்ட பதிப்பு *காட் ஆஃப் வார் சாகாவின்* ஒரு பகுதியாக மீண்டும் வெளியிடப்பட்டது. பிளேஸ்டேஷன் 3 (பிஎஸ் 3).இந்த விளையாட்டினைத் தழுவிஎடுக்கப்படும் ஒரு திரைப்படத்திற்கான வேலைகள் 2005 ஆம் ஆண்டிலிருந்துசெஆரம்பிக்கப்ட்டன.
# காட் ஆஃப் வார் (2005 கானொளி விளையாட்டு)

## விளையாட்டு

காட் ஆஃப் வார் (***God of War*** ) ஒரு மூன்றாம் நபர் சாகச கானொளி விளையாட்டு ஆகும். மெய்நிகர் ஒளிப்படக் கருவி அமைப்பு மூலமாக இதனைக் கானும்வகையில் விளையாட்டானது அமைக்கப்பட்டிருக்கும். இந்த விளையாட்டினை விளையாடுபவர்கள் கதையின் நாயகனான கிராடோஸ் என்பவரினைக் கட்டுப்படுத்தலாம் மேலும் புதிர் விளையாட்டு மற்றும் போர்களில் கிரேக்கம் புராண இறவாத வீரர்கள், உள்ளிட்ட பகைவர்களை , மெதூசா மற்றும் கோர்கன், சைக்ளோப்ஸின், ராய்த்ஸ , செண்ட்டார்கள், மற்றும் எதிரிகள்- ஹைட்ரா மற்றும் பண்டோராவின் கார்டியன் என்று அழைக்கப்படும் ஒரு மாபெரும் மினோட்டோர் போன்றவற்றில் கிராடோசின் செயல்களைக் கட்டுப்படுத்தலாம். விளையாடும் போது அந்த வீரர் சுவர்கள் மற்றும் ஏணிகளை ஏற வேண்டும், இடைவெளிகளில் குதிக்க வேண்டும், கயிறுகளில் ஊசலாடலாம், மேலும் விளையாட்டின் பிரிவுகளைத் தொடர விட்டங்களின் குறுக்கே சமப்படுத்த வேண்டும். சில புதிர்கள் பெட்டியை நகர்த்துவது போன்று எளிதானதாக இருக்கும். ஆனால் மற்றவை மிகவும் சிக்கலானவை, அதாவது விளையாட்டின் வெவ்வேறு பகுதிகளில் பல உருப்படிகளைக் கண்டுபிடிப்பது அடுத்த பகுதிக்குச் செல்வற்கான ஒரு கதவைத் திறக்க வேண்டும்.